Πικτική γλώσσα

Η Πικτική γλώσσα είναι νεκρή γλώσσα που ομιλούνταν από τους Πίκτους, έναν λαό που ζούσε στη σημερινή βόρεια και κεντρική Σκωτία κατά τον πρώιμο Μεσαίωνα (5ος - 10ος αι μ.Χ). Δεν υπάρχουν σημαντικές γραπτές μαρτυρίες της Πικτικής, πλην ορισμένων ανθρωπονυμίων και τοπωνυμίων που βρέθηκαν σε μνημεία και αρχεία στην περιοχή που ήταν το βασίλειο των Πίκτων. Όμως αυτές οι ελάχιστες ενδείξεις μαρτυρούν ότι η Πικτική είναι συγγενική με τη Βρυθονική. Η Πικτική αντικαταστάθηκε από την Γαελική προς το 10ο αιώνα.

Η ύπαρξη της Πικτικής γλώσσας κατά τον  πρώιμο Μεσαίωνα βεβαιώνεται από τον άγιο Βέδα (Βενεδικτίνο μοναχό) στην Εκκλησιαστική Ιστορία του γένους των Άγγλων που γράφτηκε στις αρχές του 8ου αιώνα μ.Χ. Εκεί ονοματίζει την Πικτική ως γλώσσα διαφορετική από αυτές που μιλούσαν οι Βρύθονες, οι Ιρλανδοί και οι Άγγλοι.

 Πηγές 

Κατηγορία:Εξαφανισμένες γλώσσες της Ευρώπης
Κατηγορία:Γλώσσες της Σκωτίας